Venerabilis Modoinus Augustodunensis vrbis Episcopus obtulit obtutibus nostris autoritatem immunitatis Domini  genitoris nostri beatæ memoriæ Caroli piissimi Augusti illi concessam, in qua erat insertum, quod non solùm idem genitor noster, verùm  antecessores Reges Francorum Ecclesiæ S. Nazarij Martyris, cui autore Domino ipse Modoinus præest, sub suo nomine  defensione cum Monasteriis,  cellulis, seu parochiis sibi subiectis,  rebus, vel hominibus ad se pertinentibus, vel aspicientibus consistere fecerum,  earum immunitatum autoritatibus hactenus ab inquietudine iudiciariæ potestatis eadem munita, atque defensa fuisset Ecclesia. Sed pro rei firmitate postulauit à nobis præfatus Episcopus Modoinus, vt paternum, seu prædecessorum nostrorum Regum, morem sequentes eiusmodi nostræ immunitatis præceptum ob amotem Dei,  reuerentiam ipsius sancti loci circa ipsam Ecclesiam fieri censeremus. Cui petitioni libenter assensum præbuimus,  hoc nostræ autoritatis præceptum erga ipsam Ecclesiam immunitatis  tuitionis gratia, pro diuini cultus amore  animæ nostræ remedio fieri decreuimus. Et infrà. Data XI. Calend, Augusti anno Christo propitio II. Imperij Domini Ludouici piissimi Augusti Indictione VIII. Actum Paderburno in Saxonia, in nomine Dei feliciter.